section_heading: Aparacija i dezaparacija
paragraph_text: Aparacija je aktivnost odobrena od strane Ministarstva magije nakon što čarobnjak ili vještica navrši sedamnaestu godinu života, slično kao što u bezjačkom svijetu vlada odobrava sedamnaestogodišnjacima njihovu sposobnost vožnje motornog vozila. Učenici pohađaju satove Ministarstva tijekom svoje šeste godine školovanja te nakon slušanja određenog broja sati mogu krenuti na ispit za dobivanje dozvole, ili nakon njihovog sedamnaestog rođendana.